Kavastu külakool

Kavastu vallas töötas kool juba 1845. aastal, mil seal õppis 12 last. Koolmeistriks oli Simuna kihelkonnakooli haridusega mees Kustav Vebermann. Kool suleti kaheaastase tegevuse järel. Uut koolimaja hakati ehitama 1860. aastal parun Maydellilt saadud maatükile. 1862. aastal alustaski kool tegevust uues majas, koolmeistriks oli Aabram Vebermann ja tema juhatusel õppis 30 last. Õppetöö toimus poistele ja tüdrukutele eraldi – poisid käisid koolis nädala alguses neli päeva ja tüdrukud nädala lõpus kaks päeva. Kooli astudes pidid õpilastel lugemise alged selged olema, et piibliloo ja katekismuse õppimine raskusi ei valmistaks. Õppekavas oli lugemine, kirjutamine, rehkendamine, kirikulaul ja piiblilugu, mõned õppisid ka geograafiat.
+Kavastu koolmeistridKoolmeisterHaridusTööaastadKustav VebermannSimuna kihelkonnakool1845–1847Aabram VebermannSimuna kihelkonnakool1862–1866Hans VeinmannSimuna kihelkonnakool1867–1872Joosep Volmüller1872–1875Toomas Kikasoniseõppija1875–1885Jaan PriedenthalPikaristi kool1885–1895Karl ViirupTartu eragümnaasium1895–1896Karl Seil1896–1898Kustav Kaasik1898–1918
Artikkel põhineb üliõpilastööl: Riina Kolk "Haljala ümbruse külakoolide ajaloost XIX sajandil", Tallinn: TPedI, 1968; http://arhmus.tlu.ee/cgi-bin/epam?oid=116397

 Viited